CELEX: 32016D2062
Language: ro
Date: 2016-11-23 00:00:00
Title: Decizia de punere în aplicare (UE, Euratom) 2016/2062 a Comisiei din 23 noiembrie 2016 de modificare a Deciziei de punere în aplicare 2012/818/UE, Euratom de autorizare a Danemarcei să utilizeze anumite estimări aproximative pentru calculul bazei resurselor proprii TVA [notificată cu numărul C(2016) 7442]

25.11.2016   
            
            
               RO
            
            
               Jurnalul Oficial al Uniunii Europene
            
            
               L 319/44
            
         DECIZIA DE PUNERE ÎN APLICARE (UE, Euratom) 2016/2062 A COMISIEI
   din 23 noiembrie 2016
   de modificare a Deciziei de punere în aplicare 2012/818/UE, Euratom de autorizare a Danemarcei să utilizeze anumite estimări aproximative pentru calculul bazei resurselor proprii TVA
   
      
         [notificată cu numărul C(2016) 7442]
      
   
   (Numai textul în limba daneză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
   după consultarea Comitetului consultativ privind resursele proprii,
   întrucât:
   
               (1)
            
            
               În temeiul articolului 370 din Directiva 2006/112/CE a Consiliului (2), Danemarca poate continua să impoziteze operațiunile enumerate în anexa X partea A, în condițiile aplicabile în statul membru în cauză la 1 ianuarie 1978. În temeiul articolului 371 din aceeași directivă, Danemarca poate continua să scutească operațiunile enumerate în anexa X partea B, în condițiile aplicabile în statul membru în cauză la 1 ianuarie 1978; operațiunile respective trebuie luate în considerare pentru determinarea bazei resurselor proprii TVA.
            
         
               (2)
            
            
               Prin Decizia de punere în aplicare 2012/818/UE, Euratom a Comisiei (3), Danemarca deține autorizări de a utiliza estimări aproximative pentru operațiunile prevăzute în anexa X partea A punctul 2 și pentru operațiunile prevăzute în anexa X partea B punctul 10 la Directiva 2006/112/CE.
            
         
               (3)
            
            
               În scrisoarea sa din 29 aprilie 2016 (4), Danemarca a solicitat prelungirea autorizărilor sale pentru calculul bazei resurselor proprii TVA pentru operațiunile prevăzute în anexa X partea A punctul 2 și în anexa X partea B punctul 10 la Directiva 2006/112/CE. Autorizările ar trebui prelungite conform solicitării Danemarcei, întrucât derogările continuă să fie prevăzute în legislația națională.
            
         
               (4)
            
            
               Din motive de transparență și de securitate juridică, este oportun să se limiteze în timp aplicabilitatea acestor autorizări.
            
         
               (5)
            
            
               Așadar, este oportun să se modifice Decizia de punere în aplicare 2012/818/UE, Euratom în consecință,
            
         ADOPTĂ PREZENTA DECIZIE:
   Articolul 1
   În Decizia 2012/818/UE, Euratom, articolul 2 se înlocuiește cu următorul text:
   
      „Articolul 2
      Prezenta decizie de punere în aplicare se aplică de la 1 ianuarie 2012 până la 31 decembrie 2021.”
   
   Articolul 2
   Prezenta decizie se adresează Regatului Danemarcei.
   
      Adoptată la Bruxelles, 23 noiembrie 2016.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Decizia de punere în aplicare 2012/818/UE, Euratom a Comisiei din 19 decembrie 2012 de autorizare a Danemarcei să utilizeze anumite estimări aproximative pentru calculul bazei resurselor proprii TVA (JO L 352, 21.12.2012, p. 61).
   
      (4)  Ares(2016)2052880.